2010L0014 — SK — 01.06.2010 — 000.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B SMERNICA KOMISIE 2010/14/EÚ z 3. marca 2010, ktorou sa mení a dopĺňa smernica Rady 91/414/EHS s cieľom zaradiť heptamaloxyloglukán medzi účinné látky (Text s významom pre EHP) (Ú. v. ES L 053, 4.3.2010, p.7)





Opravené a doplnené:









▼B

SMERNICA KOMISIE 2010/14/EÚ

z 3. marca 2010,

ktorou sa mení a dopĺňa smernica Rady 91/414/EHS s cieľom zaradiť heptamaloxyloglukán medzi účinné látky

(Text s významom pre EHP)







EURÓPSKA KOMISIA, so zreteľom na Zmluvu o fungovaní Európskej únie, so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh ( 1 ), a najmä na jej článok 6 ods. 1, keďže: (1) V súlade s článkom 6 ods. 2 smernice 91/414/EHS Francúzsko dostalo 9. mája 2006 od spoločnosti Elicityl SA žiadosť o zaradenie účinnej látky heptamaloxyloglukán do prílohy I k smernici 91/414/EHS. Rozhodnutím Komisie 2007/560/ES ( 2 ) sa potvrdilo, že dokumentácia je „úplná“ v tom zmysle, že v zásade spĺňa požiadavky týkajúce sa údajov a informácií stanovené v prílohách II a III k smernici 91/414/EHS. (2) Účinky tejto účinnej látky na ľudské zdravie a životné prostredie sa posúdili v súlade s ustanoveniami článku 6 ods. 2 a 4 smernice 91/414/EHS na spôsoby použitia, ktoré navrhol žiadateľ. Menovaný spravodajský členský štát predložil 26. júla 2007 návrh hodnotiacej správy. (3) Členské štáty a EFSA partnersky preskúmali hodnotiacu správu a 17. júla 2009 ju predložili Komisii vo forme vedeckej správy EFSA týkajúcej sa heptamaloxyloglukánu ( 3 ). Členské štáty a Komisia preskúmali túto správu v rámci Stáleho výboru pre potravinový reťazec a zdravie zvierat a finalizovali ju 27. novembra 2009 vo forme revíznej správy Komisie týkajúcej sa heptamaloxyloglukánu. (4) Z rôznych vykonaných preskúmaní sa zdá, že prípravky na ochranu rastlín, ktoré obsahujú heptamaloxyloglukán, podľa všetkého vo všeobecnosti splnia požiadavky stanovené v článku 5 ods. 1 písm. a) a b) a ods. 3 smernice 91/414/EHS, najmä pokiaľ ide o spôsoby použitia, ktoré sa preskúmali a podrobne opísali v revíznej správe Komisie. Preto je vhodné začleniť heptamaloxyloglukán do prílohy I k uvedenej smernici, aby sa zabezpečilo, že vo všetkých členských štátoch sa povolenia týkajúce sa prípravkov na ochranu rastlín, ktoré obsahujú túto účinnú látku, môžu udeľovať v súlade s ustanoveniami tejto smernice. (5) Bez toho, aby boli dotknuté povinnosti vymedzené v smernici 91/414/EHS v dôsledku zaradenia účinnej látky do prílohy I, by sa po zaradení mala členským štátom poskytnúť lehota šiestich mesiacov na preskúmanie existujúcich dočasných povolení týkajúcich sa prípravkov na ochranu rastlín s obsahom heptamaloxyloglukánu, aby sa zabezpečilo splnenie požiadaviek stanovených v smernici 91/414/EHS, najmä v jej článku 13, a príslušných podmienok stanovených v prílohe I. Členské štáty by mali zmeniť súčasné dočasné povolenia na trvalé povolenia alebo tieto dočasné povolenia zmeniť a doplniť alebo odobrať existujúce povolenia v súlade s ustanoveniami smernice 91/414/EHS. Odchylne od uvedeného termínu by sa mala poskytnúť dlhšia lehota na predloženie a posúdenie úplnej dokumentácie prílohy III pre každý prípravok na ochranu rastlín na každé plánované použitie v súlade s jednotnými zásadami ustanovenými v smernici 91/414/EHS. (6) Preto je vhodné smernicu 91/414/EHS zodpovedajúcim spôsobom zmeniť a doplniť. (7) Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat, keďže: PRIJALA TÚTO SMERNICU:







Článok 1

Príloha I k smernici 91/414/EHS sa mení a dopĺňa tak, ako je ustanovené v prílohe k tejto smernici.

Článok 2

Členské štáty prijmú a uverejnia najneskôr do 30. novembra 2010 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.

Členské štáty uplatňujú tieto ustanovenia od 1. decembra 2010.

Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

Článok 3

1. Do 30. novembra 2010 členské štáty v prípade potreby zmenia a doplnia alebo odoberú existujúce povolenia týkajúce sa prípravkov na ochranu rastlín s obsahom heptamaloxyloglukánu ako účinnej látky v súlade so smernicou 91/414/EHS. Do tohto dátumu overia najmä to, či sú podmienky stanovené v prílohe I k uvedenej smernici, týkajúce sa heptamaloxyloglukánu, splnené, s výnimkou tých, ktoré sú stanovené v časti B položky týkajúcej sa tejto účinnej látky, a či má držiteľ povolenia dokumentáciu spĺňajúcu požiadavky prílohy II k uvedenej smernici alebo má k nej prístup v súlade s podmienkami článku 13 ods. 2 uvedenej smernice.

Odchylne od odseku 1, v súlade s jednotnými zásadami ustanovenými v prílohe VI k smernici 91/414/EHS, členské štáty opätovne prehodnotia každý povolený prípravok na ochranu rastlín s obsahom heptamaloxyloglukánu ako jedinej účinnej látky alebo jednej z viacerých účinných látok, z ktorých všetky boli najneskôr do 31. mája 2010 uvedené v prílohe I k smernici 91/414/EHS, a to na základe dokumentácie spĺňajúcej požiadavky prílohy III k uvedenej smernici a s prihliadnutím na časť B položky týkajúcej sa heptamaloxyloglukánu v prílohe I k uvedenej smernici. Na základe tohto hodnotenia určia, či prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.

◄

Po tomto určení členské štáty postupujú takto:

a) v prípade prípravku s obsahom heptamaloxyloglukánu ako jedinej účinnej látky v prípade potreby zmenia a doplnia alebo odoberú povolenie najneskôr do 30. novembra 2011 alebo

b) v prípade prípravku s obsahom heptamaloxyloglukánu ako jednej z viacerých účinných látok zmenia a doplnia alebo odoberú povolenie, ak je to potrebné, najneskôr do 30. novembra 2011 alebo do dátumu určeného na takúto zmenu a doplnenie alebo odobratie v príslušnej smernici alebo smerniciach, ktorými sa príslušná látka alebo látky dopĺňajú do prílohy I k smernici 91/414/EHS, podľa toho, ktorý z týchto dátumov nastane neskôr.

Článok 4

Táto smernica nadobúda účinnosť 1. júna 2010.

Článok 5

Táto smernica je určená členským štátom.









PRÍLOHA

V prílohe I k smernici 91/414/EHS sa na konci tabuľky dopĺňa táto položka:







Číslo Spoločný názov, identifikačné čísla Názov IUPAC Čistota (2) Účinnosť od Zaradenie platí do Osobitné ustanovenia „304 heptamaloxyloglukán č. CAS 870721-81-6 č. CIPAC nie je k dispozícii úplný názov IUPAC v poznámke pod čiarou (1) Xyl p: xylopyranozyl Glc p: glukopyranozyl Fuc p: fukopyranozyl Gal p: galaktopyranozyl Glc p: glucitol ≥ 780 g/kg patulín ako nečistota nesmie prekročiť 50 μg/kg v technickom materiáli 1. júna 2010 31. mája 2020 ČASŤ APovolené môžu byť len spôsoby použitia ako rastový regulátor rastlín.ČASŤ BNa implementáciu jednotných zásad prílohy VI sa zohľadnia závery revíznej správy týkajúcej sa heptamaloxyloglukánu, finalizovanej Stálym výborom pre potravinový reťazec a zdravie zvierat 27. novembra 2009, a najmä jej dodatky I a II. (1) “ (2) Ďalšie podrobnosti týkajúce sa identity a špecifikácie účinných látok sú uvedené v revíznej správe.